Na osnovu člana 116 i 117 Zakona o sportu ("Službeni list Crne Gore", br. 44/18) člana 35 Statuta opštine Tivat ("Službeni list Crne Gore - opštinski propisi", br. 24/18), na sjednici održanoj 21.12.2018.godine, Skupština opštine Tivat,donijela je

**ODLUKU**

**O izmjenama i dopunama Odluke o finansiranju sporta**

**Član 1**

U članu 4, stav 1 alineja 1 briše se izraz *„rada“* te alineja 1 sada glasi

*„sufinansiranje programa sportskih organizacija“*

U istom članu,stav 1, alineje broj 3 i 4 spajaju se i glasi

*„razvoj školskog sporta i promociju razvoja sporta, procentualno veću zastupljenost žena, djece, studenata i lica sa invaliditetom“*

Stav 1 alineja 6 mijenja se i glasi

*„pomoć u organizaciji tradicionalnih sportskih manifestacija“*

**Član 2**

U članu 6 , stav 5 briše se i glasi

*„Javni konkurs sadrži kriterijume i uslove nephodne za prijavu“*

U istom članu dodaje se stav 6 koji glasi

*„Sportska organizacija može da se prijavi na konkurs za sufinansiranje iz budžeta opštine tek godinu dana od dana osnivanja te sportske organizacije“*

**Član 3**

Član 7 stav 1, mijenja se i glasi

*„Predsjednik opštine potpisuje ugovor sa sportskom organizacijom a na osnovu Odluke o raspodjeli sredstava nadležnog organa“*

**Član 4**

Član 8 , stav 2 mijenja se i glasi

*„Strategijom razvoja sporta opštine Tivat utrvrđuju se potrebe u sportu i za njihovo ostvarivanje obezbjeđuju finansijska sredstva iz budžeta“*

Stav 3 ovog člana, mijenja se i glasi *:*

*“Nakon usvajanja Strategije razvoja sporta, za njegovu realizaciju zadužuje se nadležni organ.“*

**Član 5**

Član 9 stav 1, alineja 2 mijenja se i glasi

*- „sportska organizacija dužna je da u skladu sa utvrđenim rokovima organu lokalne uprave nadležnom za sport podnese polugodišnji i godišnji (završni) izvještaj o utrošku dodijeljenih sredstava, koji je prethodno usvojila skupština te sportske organizacije“*

**Član 6**

Iz člana broj 11 brišu se stavovi 2 i 3

**Član 7**

Član 12 mijenja se i glasi :

*„Cjelokupni budžet za sport je podjeljen na tri dijela.*

*- Sredstva za sufininasiranje programa sportskih organizacija - 60 % ukupnog budžeta za sport;*

*- Sredstva za sufinansiranje rada sportskih organizacija kojima je osnivač Opština Tivat do 30 % ukupnog budžeta za sport;*

*- Dodatna sredstva (Rezerva za sport) - 10% ukupnog budžeta .*

*U članu broj 12 dodaje se novi stav koji glasi „Dodatna sredstva (Rezerva za sport) raspoređuje Predsjednik Opštine na prijedlog nadležnog Sekretarijata “*

**Član 8**

Član 13 mijenja se i glasi :

*“ Za procjenu programa i utvrđivanje visine sredstava koja se dodjeljuju sportskim organizacijama, Predsjednik Opštine, na osnovu Javnog poziva, obrazuje Komisiju za raspodjelu sredstava sportskim organizacijama (u daljem tekstu: Komisija).*

*Komisija ima predsjednika i dva člana.*

*-Jedan predstavnik iz organa nadležnog za sport*

*-Jedan predstavnik iz organa nadležnog za finansije*

*-Jedan predstavnik sportskih radnika*

*Komisija donosi Poslovnik o svom radu .*

*Mandat Komisije je jednu godinu.“*

**Član 9**

Član 21 se mijenja na način što se brišu nazivi manifestacija i glasi :

*„U cilju podsticanja i razvoja sporta i sportsko-rekreativnih aktivnosti građana, mogu se predvidjeti sredstva za finansiranje i sufinansiranje organizovanja tradicionalnih sportskih manifestacija.“*

**Član 10**

Član 25 stav 2 mijenja se i glasi

*„Priznanje se dodjeljuje jednom godišnje povodom Dana opštine Tivat.Prijedlog odluke o dodjeli Godišnjih priznanja u oblasti sporta, organ nadležan za sport dostavlja Predsjedniku Opštine koji donosi konačnu odluku o dodjeli Priznanja“*

**Član 11**

Član 26 , stav 1, alineja 3 mijenja se i glasi

*„mladi sportista“*

**Član 12**

Ova Odluka stupa na snagu osmog dana od dana objavljivanja u "Službenom listu CG - Opštinski propisi".

**Broj: 0304-680-404**

**Tivat,21.12.2018.godine**

**Skupština opštine Tivat**

**Predsjednik**

**Ivan Novosel, s.r.**